
Obligativitatea pelerinajului 

Pelerinajul este unul dintre cei cinci piloni 
de bază ai religiei islamice. Obligativitatea lui 
reiese din Coranul cel Sfânt şi "Tradiţia 
Profetului" (Sunna). în SuratAI-lmran Allah Cel 
Măreţ a spus: 

"în ea sunt semne limpezi, [printre care] locul 
unde a stat Avraam, iar acela care intră în ea 
este în siguranţă. Este o datorie a oamenilor 
faţă de Allah [să împlinească] Pelerinajul la 
această Casă, dacă au mijloacele pentru 
aceasta. Cât despre aceia care tăgăduiesc, 
Allah nu are nevoie de aceste lumi." 

[Coran 3:97] 

Pelerinajul a devenit obligatoriu în cel de-al 
nouălea an după Hegira. 

Profetul - Pacea şi binecuvântarea lui Allah 
fie asupra lui! - a spus: "Islamul este clădit pe 
cinci piloni: mărturisirea că nu există altă 
divinitate în afară de Allah şi că Muhammed 
este supusul şi Trimisul Lui, practicarea 
rugăciunii, plata Zakat-u\u\ (dania), pelerinajul 
la Casa lui Allah şi postul în timpul lunii 



Ramadan". 

într-o altă relatare, Profetul - Pacea şi 
binecuvântarea lui Allah fie asupra lui! - a spus: 
"O, voi oameni! Aţi primit poruncă de la Allah 
să împliniţi pelerinajul, împliniţi aşadar 
pelerinajul." (relatat de Bukhari) 

Mari învăţaţi musulmani au convenit asupra 
obligativităţii pelerinajului pentru acela ce are 
posibilităţi, măcar o dată în timpul vieţii. 

'Umra - pelerinajul cel mic 

într-adevăr, 'Umra trebuie efectuată de cel 
care împlineşte pelerinajul, aşa cum reiese din 
acest hadis relatat de Omar Ibn Al Khattab 
- Pacea fie asupra lui! - în care se spune că 
Profetul - Pacea şi binecuvântarea lui Allah fie 
asupra lui! - i-a spus îngerului Gavriil: "Islamul 
înseamnă să faci mărturia de credinţă: "Nu 
există altă divinitate în afară de Allah şi 
Muhammed este trimisul lui Allah", să împlineşti 
rugăciunea, să dai dania (zakat), să faci 
pelerinajul şi 'Umra..." 

Condiţiile pe care pelerinul 
trebuie să le îndeplinească 

Există cinci condiţii pe care pelerinul trebuie 
să le întrunească, indiferent dacă face 






pelerinajul cel mare (/-/a/y) sau cel mic ('Umra). 

1. Islamul este prima condiţie şi reiese din 
versetul următor: 

"O, voi cei care credeţi! Politeiştii sunt o 
murdărie! Deci să nu se mai apropie de 
Moscheea cea Sfântă după acest an al lor. Iar 
de vă temeţi voi de sărăcie, atunci Allah vă va 
îmbogăţi - dacă va voi - prin harul Său, căci 
Allah este Atoateştiutor [şi] înţelept [Alim, 
Hakim]." 

[Coran 9:28] 

2. Deplinătatea facultăţilor mintale. Aşa 

cum se spune în hadis-u\ următor, nebunul nu 
are obligaţia să efectueze pelerinajul şi 'Umra: 
"S-au ridicat calemurile (n.t. toc arhaic 
confecţionat din trestie, lemn etc) de la trei 
persoane: de la nebunul care şi-a pierdut 
mintea, până ce îşi revine, de la persoana 
adormită, până ce se trezeşte, şi de la copil, 
până se maturizează!" îngerii sunt cei ce "scriu" 
faptele oamenilor, dar pentru aceste trei 
persoane ele nu vor fi "scrise". 

3. Maturitatea. Nu este obligatoriu ca un 
copil să efectueze pelerinajul înainte de 
pubertate. Dacă un copil a efectuat pelerinajul, 
acesta este primit, răsplata primind-o părinţii, 
însă nu înseamnă că nu trebuie să mai 



efectueze pelerinajul după ce s-a maturizat, aşa 
cum reiese din relatarea următoare: "Profetul 
- Pacea şi binecuvântarea lui Allah fie asupra 
lui! - a spus: «Chiar dacă a efectuat pelerinajul, 
copilul are obligaţia de a-l efectua din nou după 
ce a trecut de perioada de pubertate»." 

4. Libertatea. Cel ce efectuează pelerinajul 
trebuie să fie liber, să nu fie sclav, având astfel 
discernământ pentru faptele pe care le 
săvârşeşte. 

5. Posibilitatea. Pelerinajul este obligatoriu 
pentru cei ce au posibilităţi materiale, iar dacă 
o persoană care nu a avut posibilitatea de a 
efectua pelerinajul a reuşit totuşi să-l facă, 
atunci pelerinajul efectuat este primit. 

O condiţie care se referă numai la femei este 
aceea de a avea un însoţitor (mahram), aşa 
cum reiese din hadis-u\ următor: "Un om s-a 
ridicat şi a spus: «O, Profetule, soţia mea a 
plecat să facă pelerinajul, iar eu mă pregăteam 
să te însoţesc la război». Profetul a spus: 
«Du-te şi fă pelerinajul împreună cu soţia ta»." 
în cazul în care există un grup de mai multe 
femei care merg împreună la pelerinaj atunci 
nu mai este nevoie de un însoţitor din familie 
(mahram - soţ, frate, fiu, etc). Această ultimă 
condiţie de a avea un însoţitor este relatată 
numai de câteva şcoli, celelalte permit 
pelerinajul femeilor numai în grup. 

Cine întruneşte toate aceste condiţii trebuie 
să efectueze pelerinajul cât mai repede aşa 
cum reiese din hadis-u\ relatat de Ibn Abbas 
- Pacea fie asupra lui!: "Grăbiţi-vă să efectuaţi 
pelerinajul. Nimeni nu ştie ce i se va întâmpla 
mâine." 

Pelerinajul se poate efectua 
în două feluri: 

1) Dacă pelerinul poate efectua de unul 
singur pelerinajul, atunci trebuie să-l efectueze; 

2) Dacă, din următoarele motive, se află în 
imposibilitatea de a efectua pelerinajul atunci: 

a) dacă este bolnav de o boală grea, însă 
se aşteaptă să se însănătoşească, atunci se 
amână efectuarea pelerinajului până când se 
va însănătoşi. Dacă între timp decedează, 
cineva din familia lui trebuie să efectueze în 
locul lui pelerinajul. 

b) dacă acela care trebuie să înfăptuiască 
pelerinajul nu îl poate efectua, fiind neputincios, 
şi dacă nu se aşteaptă vreo schimbare în bine, 
atunci acesta poate să desemneze pe cineva 
care să facă în locul lui pelerinajul (şi hajj, şi 
'umra) atât în timpul vieţii, cât şi după moartea 
sa. 

Cine face pelerinajul şi 'Umra 
în locul celui neputincios 

Cine nu poate efectua pelerinajul din motive 
de sănătate, de pildă este bolnav, paralizat sau 
nu poate călători, deşi a îndeplinit toate 
condiţiile obligatorii, trebuie să desemneze pe 
cineva care să efectueze pelerinajul în locul 
său. Dacă un musulman matur a decedat şi nu 
a putut efectua pelerinajul, atunci din 
moştenirea lăsată se va scoate suma de bani 
necesară pentru efectuarea pelerinajului, aşa 
cum reiese din hadis-u\ următor relatat de Abu 
Razin: "Dacă o persoană ce trebuia să 
înfăptuiască pelerinajul a decedat, atunci se va 
lua din averea sa suma necesară pentru ca o 
altă persoană să facă în locul său pelerinajul şi 
'Umra." Şi să nu uităm un lucru: acela care va 
efectua pelerinajul pentru o altă persoană care 
din anumite motive nu îl poate efectua trebuie 
ca mai înainte să fi efectuat pentru el însuşi 
pelerinajul, în caz contrar nu poate fi desemnat. 
Acest lucru reiese şi din relatarea Profetului 
- Pacea şi binecuvântarea lui Allah fie asupra 
lui! - care a auzit un om ce spunea: "Lebbeike 
pentru Şabrana. (îţi răspund, Doamne, pentru 
Şabrana.)" Atunci l-a întrebat: "Cine este 
Şabrana?" Omul a răspuns: "Un frate de-al meu 



12 



(sau o rudă)." Profetul l-a întrebat: "Ţi-ai 
efectuat pelerinajul?" Acesta a răspuns: "Nu". 
Profetul - Pacea şi binecuvântarea lui Allah fie 
asupra lui! - a zis: "Fă pelerinajul mai întâi 
pentru tine şi apoi pentru Şabrana." 

De asemenea o altă motivaţie a pelerinajului 
este existenţa Ka'abei. Atâta timp cât această 
motivaţie este unică şi nu se repetă, pelerinajul 
trebuie efectuat tot o singură dată în viaţă. Cei 
care dispun în fiecare an de posibilităţi 
materiale vor primi o răsplată mai mare dacă 
vor trimite pe alţii să-şi împlinească această 
obligaţie. 

Virtuţile pelerinajului şi 'Umrei 

1. Profetul - Pacea şi binecuvântarea lui 
Allah fie asupra lui! - a spus: "Cine face 
pelerinaj pentru Allah fără să vorbească 
necuviincios şi fără să păcătuiască se întoarce 
din pelerinaj la fel de curat ca şi în ziua în care 
s-a născut." 

2. Pelerinul pios este acela care nu se 
mândreşte, nu păcătuieşte, împlineşte ritualul 
şi respectă condiţiile. Acestuia i se primeşte 
pelerinajul şi el trebuie să se întoarcă la casa 
lui mai bun decât a plecat şi să nu se întoarcă 
la păcat. 

3. Odată Profetul - Pacea si binecuvântarea 

lui Allah fie asupra lui! - a fost întrebat în acest 
fel despre cele mai bune lucruri care se pot 
înfăptui: "Care este cea mai bună dintre fapte?" 
El a răspuns: "Credinţa în Allah şi în Trimisul 
Său." A mai fost întrebat: "Şi după aceasta?" El 
a zis: "Lupta pentru cauza lui Allah." Ei au 
întrebat: "Şi mai apoi?" Atunci Profetul - Pacea 
şi binecuvântarea lui Allah fie asupra lui! - a 
răspuns: "Pelerinajul primit." 

4. Profetul - Pacea şi binecuvântarea lui 
Allah fie asupra sa! - i-a spus lui 'Amr ibn 
al-'As: "Nu ştii că Islamul şterge tot ceea ce a 
fost înainte de el (păcatele dinainte)? Da, 
migraţia (hijra) şterge toate păcatele dinainte 
şi pelerinajul şterge toate păcatele dinainte." 
(relatat de Muslim) 

5. Pelerinajul şi 'Umra şterg păcatele şi 
îndepărtează sărăcia aşa cum mercurul 
îndepărtează fierul de aur, iar pelerinul pios nu 
are altă răsplată decât Paradisul. 

6. Aişa - Pacea fie asupra ei! - a spus: "O, 
Trimis al lui Allah, jihad-u\ este şi pentru femei?" 
El a răspuns: "Da, este şi pentru ele jihad-u\, 
însă fără luptă. Cel mai frumos şi mai bun jihad 
pentru ele este pelerinajul la Casa Sfântă." 

7. Pelerinul va fi oaspetele lui Allah aşa cum 
reiese din acest hadis: "Oaspeţii lui Allah sunt 
trei: luptătorul, pelerinul şi cel ce a făcut 'Umra". 

8. Pelerinul are răsplata pe care o are un 

luptător în numele lui Allah: "Jihad-u\ este pentru 
cel mare, iar pentru cel mic, cel slab şi pentru 
femei este pelerinajul şi Vmra". 

9. în Ziua Arafa, care este una dintre zilele 
pelerinajului, Allah îi eliberează pe supuşii Săi 
din flăcările iadului. 

10. Cea mai bună rugăciune este cea care 
se spune în timpul Zilei Arafa. 

1 1 . Cine face tauaf (ocolul Ka'abei) de şapte 
ori şi după aceea face două ra'ka este ca şi 
cum ar elibera un sclav. 

12. Rugăciunea în Moscheea Haram (din 
Mecca) este mai bună decât o sută de mii de 
rugăciuni. 

13. Pentru cel ce face înconjurul Ka'abei, 
apoi salută piatra neagră, aceasta din urmă îi 
va fi martoră în Ziua de Apoi. Profetul - Pacea 
şi binecuvântarea lui Allah fie asupra lui! - a 
spus: "Când a fost coborâtă, piatra neagră era 
mai albă decât zăpada, însă au înnegrit-o 
păcatele fiilor lui Adam." 

14. Pelerinajul trezeşte în musulman măreţia 
trecutului islamic, deoarece pelerinul vizitează 
primul lăcaş de adorare de pe suprafaţa 
pământului - Casa lui Allah, calcă pe locurile 
pe unde au trecut profeţii Ibrahim, Ismail şi mai 
apoi Muhammed - Pacea şi binecuvântarea 
lui Allah fie asupra lor! 

15. Este o expoziţie a lumii islamice unde 

fiecare musulman vine cu straiele, obiceiurile 
şi îndeletnicirile lui. 

16. Este o şcoală a vieţii unde, prin 
comunicare şi întrajutorare, musulmanii fac 
schimb de experienţă şi găsesc de multe ori 
rezolvări pentru multe dintre problemele lor. 

17. Pelerinajul este pentru cel cu credinţă 
puternică în Allah, care se încrede total în Voia 
Sa. Este un act de adorare care îţi pune la 
încercare de multe ori răbdarea - devenind 
astfel mai răbdător, mai milos şi mai îndurător 
cu cei ce se află în preajmă. 

18. Este oglinda egalităţii şi a frăţiei. Acolo 
găseşti bogaţi alături de săraci, negri alături 
de albi, conducători alături de supuşi şi toţi stau 
îmbrăcaţi la fel, în acelaşi rând la rugăciune şi 
fac aceleaşi lucruri împreună. Profetul 
Muhammed - Pacea şi binecuvântarea lui Allah 
fie asupra lui! - spune: "Nici un arab nu este 
mai presus decât unul care nu este arab decât 
prin evlavie." 

19. Este un mod de a-l mulţumi lui Allah 
pentru darurile Sale, pentru sănătate, putere 
şi pentru toate celelalte daruri ce nu pot fi 
numărate. Prin pelerinaj îi aducem mulţumiri 
lui Allah pe pământ şi ne garantăm fericirea în 
Ziua de Apoi. 

Pregătiri de drum şi conduita 
pelerinului 

Pelerinul trebuie să cunoască aceste reguli 
şi să le pună în practică pentru ca pelerinajul 
sau 'Umra să fie primite de Allah. 

1. Este de dorit ca pelerinul să-l ceară lui 
Allah să-i arate când este bine să plece, cu cine 
să fie tovarăş de drum şi ce cale să urmeze. 
Acest lucru se face prin efectuarea a două ra'ka 
pentru Allah, iar după rugăciune se spune ruga 
Istikhara. 

"Allahumme innii estekhiruke bi'ilmike, 
ue-esteqdiruke bi-qudretike, ue es-eluke min 
fadlikel-'aziim fe-inneke teqdiru ue la eqdir, ue 
te'alemu ue laa e'alemu, ue ente'allamul- 
ghuiub. Allahumme in kunte te'alemu enne 
hadzal-emre . . . (şi se spune respectivul lucru)... 
khairun Iii fii di ini ue ma'aaşii ue 'aqibeti emrii 
feqdirhu-lii ue ies-sirhu Iii thumme barik Iii fihi, 
ue in kunta te'alemu enne hadzaal-emre 
se rru n-Iii fii diini ue ma'aaşii ue 'aqibeti emrii 
fesrifhu annii ue-srifnii 'anhu ue-qdir Iii el-khaira 
haithu keane thumme-rdinii bihi." 

"O, Allah, caut îndrumarea Ta în ştiinţa Ta, 
şi caut forţă în puterea Ta şi îţi cer din favorurile 
Tale nepieritoare, căci cu adevărat Tu Poţi, în 

timp ce eu nu pot, şi cu adevărat Tu Ştii, în timp 
ce eu nu ştiu şi Tu eşti Cunoscătorul celor 
nevăzute. O, Allah, dacă ştii că acest lucru... (şi 
se spune respectivul lucru)... este bun pentru 
mine în religia mea, în viaţa mea şi în sfârşitul ei, 
atunci porunceşte-l şi uşurează-l pentru mine şi 
binecuvântează-mă cu el; şi dacă ştii că acest 
lucru este rău pentru mine, în religia mea, în viaţa 
mea şi în sfârşitul ei, atunci îndepărtează-! de 
mine, şi îndepărtează-mă de el, şi hotărăşte 
pentru mine ceea ce e bine, oricare ar fi acesta, 
şi fă-mă mulţumit cu acesta. " 

2. Cel ce efectuează pelerinajul trebuie, mai 
înainte de toate, să facă acest lucru pentru 
Allah, fără a căuta prin pelerinaj să se 
mândrească sau alte lucruri lumeşti. Aşadar un 
musulman nu va căuta decât mulţumirea lui 
Allah. 

Spune: "într-adevăr, Rugăciunea mea, 
actele mele de devoţiune, viaţa mea şi moartea 
mea îi aparţin lui Allah, Stăpânul lumilor! /El nu 
are nici un asociat! Astfel mi s-a poruncit şi eu 
sunt primul dintre musulmani!". 

[Coran 6:162,163] 

Spune: "Ci eu sunt doar un om, ca şi voi! 
Şi mi s-a revelat mie că Domnul vostru este 
un Domn Unic! Acela care nădăjduieşte să-L 

întâlnească pe Domnul său să săvârşească 
fapte bune şi să nu asocieze pe nimeni 
altcineva la adorarea Domnului său!". 

[Coran 18:110] 

"Şl fiecărui om i-am legat de gât faptele 
sale. Iar în Ziua învierii vom scoate pentru el 
o carte pe care el o va găsi deschisă.' 

[Coran 17:13] 

într-o relatare profetică sacră Allah spune: 
"Eu sunt cel mai bogat". 

Profetul - Pacea şi binecuvântarea lui Allah 
fie asupra lui! - se temea pentru poporul său 
de Şirk Al-Asgar şi a fost întrebat: "Ce este 
acesta?" Atunci a răspuns: "Trufia." 

"Şl nu li s-a poruncit decât să-L adore pe 
Allah, cu credinţă curată şi statornică în religia 
Lui, să împlinească Rugăciunea [As-Salat] şi 
să achite Dania [Az-Zakat]. Şi aceasta este 
credinţa [comunităţii] celei drepte." 

[Coran 98:5] 

3. Pelerinul trebuie să cunoască toate 
normele pelerinajului şi ale 'Umrei, precum şi 
normele rugăciunii. Trebuie de asemenea să 
ştie cum se face aceasta în timpul unei călătorii. 

4. Pelerinul trebuie să se căiască pentru 
toate păcatele înfăptuite înainte. Prin căinţă se 
urmăreşte renunţarea şi îndepărtarea de toate 
păcatele. Pelerinul trebuie să regrete toate 
păcatele săvârşite şi trebuie să-şi dorească să 
nu mai înfăptuiască şi alte păcate, iar dacă a 
nedreptăţit sau a supărat pe cineva trebuie să 
îndrepte lucrurile sau să îşi ceară iertare de la 
persoana faţă de care a greşit înainte de a pleca. 

5. Pelerinul trebuie să obţină bani câştigaţi 
prin muncă cinstită, deoarece Profetul - Pacea 
şi binecuvântarea lui Allah fie asupra lui! - a 
spus: „Allah este bun şi nu primeşte decât ce 
este bun", iar banii câştigaţi prin diferite mijloace 
care contravin normelor islamice vor constitui 
un motiv ca rugile să nu fie acceptate. 

6. Este de dorit ca pelerinul să îşi facă 
testament pentru ca nu cumva drepturile lui sau 
ale altor persoane să fie date uitării. 

7. De asemenea este de dorit ca pelerinul 
să îşi îndemne familia să se îndrepte şi să fie 
mai evlavioasă înaintea lui Allah. 

8. Este de dorit ca pelerinul să îşi caute un 
tovarăş bun, având grijă ca acea persoană să 
fie un învăţat în ştiinţele islamice şi să fie 
evlavios. 

9. Este preferabil să îşi ia rămas bun de la 
familie, prieteni, neamuri şi vecini şi să le spună: 
„Esteudi'ukumullaha elledzi la iudai-i'u ua-dai- 

ahu". (Vă las în grija luiAllah, Cel care nu pierde 
grijile.) 

10. De asemenea este de preferat să plece 
în călătorie în dimineaţa zilei de joi. 

1 1 . Este bine de asemenea ca la ieşirea din 
casă să se spună ruga de ieşire din casă: 
„Bismillah, teuekkeltu 'ala-llah, ue laa haule ue 
laa quuate illaa billah." (în numele luiAllah! Mă 
încred în Allah şi mărturisesc că nu există forţă 
sau putere decât cu Allah!) 

12. Este de preferat ca atunci când începe 
călătoria, pelerinul să spună rugăciunea de 
călătorie, după ce s-a urcat în mijlocul de 
transport folosit (maşină, avion etc). 

"Allahu akbar, Allahu akbar, Allahu akbar. 
Subhanelledzii sakh-khara lena hadza ue ma 
kunna lehu muqrinine ue inna ila rabbina 
lemunqalibun. Allahumme inna nes-eluke fi 
seferina hadza el-birra uet-taqua ue minel- 
'ameli ma terda. Allahumme hau-uin 'aleina 
seferena hadza uet-ui 'anna bu'dehu. 
Allahumme entes-sahibu fis-sefer, uel-khalifetu 
fil-ehl. Allahumme inni e'udzubike min ue'atha- 
is-sefer, ue ke-abetil-manzari ue su-il- 
munqalabi fil-mali uel-ehli." 

"Allah este Cel mai Mare! Allah este Cel mai 
Mare! Allah este Cel mai Mare! Slavă Celui ce 
ne-a dăruit nouă aceasta si noi înşine n-am fi 

fost capabili de acest lucru şi la Domnul nostru 
este întoarcerea. O, Allah, îţi cerem din această 
călătorie binele şi evlavia şi dintre fapte ceea 
ce îţi place. O, Allah, uşurează pentru noi 
această călătorie şi scurtează pentru noi 
distanţa ei. O, Allah, Tu eşti Stăpânul călătoriei 
şi Califul pentru cei de acasă. O, Allah, 
păzeşte-mă de dificultăţile călătoriei, de 
tristeţea celor văzute şi de răul din lucruri şi din 
oameni." 

13. Este recomandat să nu călătorească de 
unul singur, fără tovarăşi de drum. 

14. Dacă în călătorie sunt mai multe 
persoane, să se numească dintre ei un 
conducător. 

15. Dacă în timpul călătoriei se înnoptează 
într-un loc, este bine să se înnopteze împreună 
cu tovarăşii de drum. Atunci când înnoptau 
într-un loc, unii dintre companionii Profetului 
dormeau în diferite părţi, separaţi. Profetul 
- Pacea şi binecuvântarea lui Allah fie asupra 
lui! - Ie-a interzis acest lucru, spunând că: 
"Această despărţire a voastră vine de la 
Şeitan." 

16. Dacă poposesc într-o casă, pelerinii 
trebuie să spună rugăciunea: "E'udzu bi- 
kelimatillahit-tammeti min şerri ma khaleq" 
(Caut adăpost în perfecţiunea Cuvântului lui 

Allah de răul pe care El l-a creat!) Această 
rugăciune îi apără pe pelerini de nenorociri 
până ce părăsesc acea casă. 

17. Este bine ca atunci când se urcă pe 
dealuri (sau în mijloace de transport) să se 
spună: "Allahu Akbar", iar când se coboară să 
se spună: "Subhanallah\" 

18. De asemenea este bine ca atunci când 
intră într-un oraş sau sat pelerinul să spună 
rugăciunea de intrare în sat pe care o spunea 
Profetul - Pacea şi binecuvântarea lui Allah fie 
asupra lui!: 

"Allahumme rabbes-semauatis-seb'i ue ma 
ezlalna, ue rabbel-aradinas-seb'i ue ma 'aqlalna 
ue rabbeş-şeiatini ue ma adlalna ue rabber- 
riahi ue ma dzareina es-eluke khaira hadzihil- 
qarieti ue khaira ahliha ue khaira ma fiha ue 
e'udzu bike min şerriha ue şerri e hi iha ue şerri 
ma fiha". 

"O, Allah, Stăpân al celor şapte ceruri şi al 
tuturor celor pe care acestea le umbresc, 
Stăpân al celor şapte pământuri şi al tuturor 
celor pe care acestea le susţin, Stăpân al 
diavolilor şi al tuturor acelora pe care aceştia 
îi îndrumă greşit, Stăpân al vânturilor şi al 
tuturor celor pe care acestea le împrăştie. îţi 
cer din binele acestui sat, din binele locuitorilor 
acestuia si din binele care se află în interiorul 

lui şi caut adăpost la Tine de răul din acest sat, 
de răul din locuitorii lui şi de răul aflat în 
interiorul lui." 

19. De asemenea pelerinul poate să meargă 
în călătorie şi pe timpul nopţii, mai ales în prima 
parte a nopţii. 

20. Pelerinul trebuie să facă cât mai multe 
rugi în timpul călătoriei. 

21. Trebuie să îndemne ceea ce este bine 
şi să interzică ceea ce este rău, cât îi stă în 
putinţă. 

22. Să se îndepărteze de toate păcatele, să 
nu supere pe nimeni cu vorba sau cu fapta, să 
nu îi împingă pe pelerini să bârfească sau să 
clevetească, să nu se certe cu tovarăşii lui sau 
cu cei din jur, să nu mintă. 

"Pelerinajul are loc în lunile cunoscute. 
Aceluia care s-a decis să facă Pelerinajul în 
aceste luni îi sunt oprite în timpul Pelerinajului 
împreunarea cu muierea, nesupunerea şi 
cearta. Şi binele pe care îl faceţi, Allah îl ştie. 
Luaţi cu voi provizie, dar cea mai bună provizie 
este evlavia! Şi să fiţi cu frică de Mine, voi cei 
care aveţi minte!" 

[Coran 2:197] 

23. Pelerinul trebuie să împlinească toate 

îndatoririle religioase, cele mai de preţ fiind 
rugăciunile împlinite la timpul lor, citirea 
Coranului, rugile şi pomenirile, ajutarea celor 
din jur cu o vorbă sau cu o faptă bună. 

24. Pelerinul trebuie să aibă un 
comportament ales. 

25. Trebuie să sară în ajutorul celui slab sau 
a drumeţului cu ce poate: bani, mâncare, etc. 

26. De asemenea trebuie să se grăbească 
să se întoarcă în ţară, să nu îşi prelungească 
fără nici un motiv şederea. 

27. La întoarcerea din călătorie este bine 
să facă precum a făcut Profetul - Pacea şi 
binecuvântarea lui Allah fie asupra lui! Trimisul 
lui Allah spunea: "Allahu Akbar" de trei ori, iar 
apoi spunea: 

"La ilahe ii la Allah, uahdehu la şerike leh, 
lehul-mulku ue lehul-hamdu ue hua 'ala kulli 
şei-in qadir. A-ibune, ta-ibune, 'abidune 
lirabbina hamidune. Sadaqallahu ua'dahu ue 
nasara 'abdehu ue hazamel-ahzabe uahdahu." 
"Nu există altă divinitate în afară de Allah, 
Unicul, care nu are pe nimeni egal! A Lui este 
împărăţia şi Slava şi El este mai presus de toate 
Atotputernic! Ne întoarcem, ne căim, îl mărim 
şi îl slăvim pe Domnul nostru. Allah şi-a 
desăvârşit promisiunea Sa, l-a sprijinit pe 
sclavul Său şi Singur a înfrânt coaliţia 

duşmanilor." 

28. Este bine ca atunci când vede aşezarea 
sa pelerinul să rostească: "A-ibune, ta-ibune, 
'abidune lirabbina hamidune!" (Ne întoarcem, 
ne căim, ne rugăm, Domnului nostru îi 
mulţumim!), repetând acest lucru până când 
intră în oraşul sau în satul său. 

29. Profetul - Pacea şi binecuvântarea lui 
Allah fie asupra lui! - a interzis ca drumeţul să 
ajungă noaptea la locuinţa sa, în afară de cazul 
în care membrii familiei au fost înştiinţaţi de 
sosirea sa. 

30. De asemenea este indicat ca acela care 
a sosit din călătorie să facă rugăciune, două 
ra'ka la cea mai apropiată moschee de locuinţa 
sa. 

31. După ce soseşte, călătorul trebuie de 
asemenea să fie mai atent cu părinţii, familia şi 
vecinii săi. 

32. Este bine ca persoana care s-a întors 
din călătorie să împartă mici atenţii. Acest lucru 
face ca inimile să fie mai apropiate şi este 
inacceptabil ca un cadou să fie refuzat. 

33. Dacă a ajuns la locul său de baştină, 
este bine să îşi îmbrăţişeze tovarăşii, după cum 
a relatat Anas - Pacea fie cu el! - despre 
companionii Profetului, care atunci când se 
întâlneau îşi strângeau mâinile, iar când se 

întorceau din călătorie se îmbrăţişau. 

34. De asemenea este bine ca la întoarcerea 
din călătorie, pelerinul să dea o masă festivă 
la care să îşi invite tovarăşii de drum, rudele, 
prietenii şi vecinii. 

Când se înfăptuieşte 
pelerinajul şi 'Umra 

Pelerinajul se înfăptuieşte în lunile Şawual, 
Zul-Qada şi Zul-Hijje ale calendarului islamic. 
Ritualurile principale sunt concentrate în 
primele douăsprezece zile din luna Zul-Hijje, 
punctul culminant fiind în zilele de 8 - 12 ale 
acestei luni. 

"Pelerinajul are loc în lunile cunoscute. 
Aceluia care s-a decis să facă Pelerinajul în 
aceste luni îi sunt oprite în timpul Pelerinajului 
împreunarea cu muierea, nesupunerea şi 
cearta. Şi binele pe care îl faceţi, Allah îl ştie. 
Luaţi cu voi provizie, dar cea mai bună provizie 
este evlavia! Şi să fiţi cu frică de Mine, voi cei 
care aveţi minte!" 

[Coran 2:197] 

'Umra se poate efectua pe tot parcursul 
anului. Se poate face ihram-u\ pentru 
înfăptuirea 'Umreim orice lună, de exemplu în 

Şa'aban, Ramadan, Şawual etc, luni ale 
calendarului islamic. 

Există cinci locuri numite miqat de unde 
pelerinul trebuie să îmbrace ihram-u\, aşa cum 
reiese din hadis-u\ profetic relatat de Ibn Abbas: 
"Pentru cei din Medina, din Zul-Huleife, locuitorii 
Şamului vechi (Siria, Palestina, Iordania, Irak şi 
Liban), din Al-Giuhfe, cei din Nagid, din Qarnul- 
Menazil, din Yemen şi din lelemlem este 
obligatoriu ca fiecare drumeţ ce trece printr-una 
dintre zonele menţionate mai sus, cu destinaţia 
Mecca, să îmbrace ihram-u\ numai dacă are 
intenţia de a face pelerinaj (hajj) sau 'Umra. Dacă 
se îndreaptă spre Mecca cu intenţia de a-şi 
rezolva unele treburi sau cu un alt scop nu este 
obligat să facă ihram-u\. Pelerinului îi este 
interzis să treacă de aceste zone fără să îmbrace 
ihram-u\, chiar dacă ajunge la destinaţie cu 
autobuzul, vaporul, avionul etc. 

Dacă cineva soseşte cu avionul în Mecca, 
având ca scop efectuarea pelerinajului sau a 
'Umrei, este bine ca înainte de a se urca în 
avion să facă baie, iar când soseşte la locul 
unde trebuie să facă ihram-u\ să se schimbe şi 
să îşi pună ihram-u\, devenind astfel muhrim. 
Apoi să spună talbia (intenţia) pentru pelerinaj 
(Hajj) sau pentru 'Umra. Este bine şi dacă se 
îmbracă ihram-u\ înainte de a se urca în avion, 
însă nu se face talbia decât atunci când s-a 

ajuns la locul de unde se îmbracă ihram-u\ 
(miqat). 

Locuitorii din Tedda şi Bahra (localităţi din 
Arabia Saudită) pot îmbrăca ihram-u\ de la ei 
de acasă, iar locuitorii Meccăi pot îmbrăca 
ihram-u\ acasă numai pentru pelerinaj şi nu 
pentru 'Umra. 

Cine vrea să devină muhrim pentru pelerinaj 
cu 'Umra, însă a trecut de locul de unde trebuia 
să devină muhrim, trebuie să se întoarcă la 
locul acela, iar dacă a uitat şi nu s-a întors 
trebuie să jertfească un animal. 

Oricine se îndreaptă spre Mecca fără a avea 
intenţia de a face pelerinaj sau 'Umra nu trebuie 
să îmbrace ihram-u\. 

Ce trebuie să facă 
pelerinul înainte de intenţie 

1. să îşi taie unghiile, să îşi scurteze 
mustaţa, să se epileze la subraţ şi să se tundă. 

2. să se lepede de straie, este bine să facă 
o baie generală. 

3. poate să folosească diferite creme, geluri 
sau parfumuri pentru păr sau barbă. 

4. cele două bucăţi de material pe care le 
va folosi bărbatul pentru a putea deveni muhrim 
trebuie să fie albe şi curate, iar încălţămintea 
este interzisă, excepţie fac papucii care nu au 

nici un fel de cusătură pe ei, care pot fi turnaţi 
din plastic, dintr-o bucată sau două. Femeia 
devine muhrim, îmbrăcând orice doreşte din 
garderoba ei, cu condiţia ca veşmântul ei să 
fie larg, să nu semene cu cel al bărbaţilor, să 
nu îi acopere faţa şi să corespundă cerinţelor 
islamice. 

5. este bine ca pelerinul să îmbrace 
ihram-u\ după o rugăciune obligatorie (fard), 
iar dacă nu este în timpul unei rugăciuni 
obligatorii poate să facă două ra'ka sunna 
(două unităţi de rugăciune benevole). 

6. după ce a terminat de efectuat 
rugăciunea, pelerinul îşi exprimă din toată inima 
intenţia de a efectua pelerinajul sau 'Umra. Dacă 
intenţionează să efectueze 'Umra fără pelerinaj 
va rosti: "Lebbeike umreten" sau "Allahume 
lebbeike umreten", iar dacă intenţionează să 
facă pelerinajul fără 'Umra va rosti: "Lebbeike 
hajjen" sau "Allahume lebbeike hajjen". Dacă 
intenţionează să efectueze pelerinajul şi 'Umra 
împreună (pelerinajul Qiran) va spune: 
"Lebbeike umreten ue hajjen" sau "Allahume, 
lebbeike umreten ue hajjen". Dacă persoana 
respectivă face pelerinajul în locul unei alte 
persoane, atunci va avea în sine această 
intenţie, după care va spune: " Lebbeike în locul 
lui..." După ce pelerinul s-a aşezat în şa, s-a 
urcat în maşină sau în orice alt mijloc de 

transport este recomandat să spună precum 
Profetul - Pacea şi binecuvântarea lui Allah fie 
asupra lui! 

"Lebbeike Allahume lebbeik, lebbeike la 
şerike leke lebbeik, innel-hamde uen-ni'mete 
leke uel-mulk la şerike lek." 

"lată-mă, o, Allah (răspunzând chemării 
Tale), iată-mă! lată-mă, Tu eşti Fără de seamă, 
iată-mă! Cu adevărat, a Ta este Slava, Măreţia 
şi Gloria! Tu nu ai pe nimeni egal!" 

Dacă se teme că anumite lucruri îl vor 
împiedica să împlinească pelerinajul este bine 
ca, atunci când îşi declară intenţia, pelerinul 
să specifice şi condiţia, astfel încât, dacă nu va 
putea împlini pelerinajul din cauza unui fapt care 
a fost menţionat în timpul declarării intenţiei, 
să nu îi revină anumite sarcini de îndeplinit, 
cum ar fi: să dea milostenie, să aducă jertfă, 
să hrănească persoanele sărace sau să 
postească. 

Dacă cel ce vrea să efectueze pelerinajul 
este însoţit de copii mici şi vrea ca şi copiii să 
beneficieze de faptele bune ale pelerinajului, 
atunci copilul poate să îmbrace ihram-u\ cu 
acordul tutorelui său, făcând aceleaşi lucruri 
pe care le face un om matur. Dacă sunt mici, 
atunci tutorele face talbia în locul lor si le sunt 

interzise aceleaşi lucruri care le sunt interzise 
şi persoanelor mature. De asemenea cu toţii 
trebuie să aibă trupurile şi veşmintele curate 
atunci când fac ocolul (tauaf) Ka'abei. 

Cele trei feluri de pelerinaj 

Cine a ajuns în locul unde trebuie să se 
îmbrace ihram-u\ în lunile pelerinajului (Şawual, 
Zul-Qada şi primele zece zile din Zul-Hijje) 
poate să împlinească pelerinajul în trei feluri: 

1 . Temet-tu' - care se face în felul următor: 
se declară intenţia de a se face 'Umra (dar 
numai în lunile Hajj-u\u\), după care se îmbracă 
ihram-u\, spunând: „Lebbeike Umreten" şi se 
spune talbia: "Lebbeike Allahume Lebbeik, 
lebbeike la şerike leke lebbeik. Innelhamde 
uenniamate leke uel-Mulk la şerike lek", până 
când se ajunge la Mecca, după care se face 
înconjurul Ka'abei, apoi Sa'i (drumul pe care 
pelerinul trebuie să-l parcurgă de şapte ori, 
situat între colinele Safa şi Mama). Pelerinul 
se rade apoi în cap sau îşi scurtează părul. Pe 
data de 8 a lunii Zul-Hijje pelerinul îmbracă 
ihram-u\ de acolo de unde este cazat. 

2. Qiran -împreunarea dintre Hajj ş'\ 'Umra, 
iar pelerinul face acest lucru de la miqat cu 
intenţia de a face Hajj şi 'Umra împreună. După 
ce îmbracă ihram-u\ pelerinul spune: „Lebbeike 

Umreten ue Hajj". Când ajunge la Mecca, face 
Tauaf-u\ Qudum (tauaf-u\ de sosire), apoi Sa'i 
şi nu îşi va tunde sau rade părul, rămânând în 
"sacralitate" (ihram) până în prima zi de 
sărbătoare. 

3. Ifrad (pelerinajul simplu) - se face 
ihram-u\ pentru Hajj, spunând: „Lebbeike 
hajjan." 

Interdicţiile "sacralităţii" (ihram-ului) 

După ce a intrat în ihram pelerinului îi sunt 
interzise următoarele lucruri: 

1. tunderea sau raderea părului de pe cap 
fără vreo scuză anume; 

2. tăierea unghiilor de la mâini sau de la 
picioare fără nici o scuză; 

3. bărbaţii nu trebuie să îşi acopere 
intenţionat capul şi faţa, iar femeile să nu îşi 
acopere faţa sau să poarte mănuşi; 

4. bărbaţii să nu poarte lucruri cusute 
intenţionat; 

5. trebuie să nu se folosească intenţionat 
parfumuri după ce a fost pus ihram-u\; 

6. să nu se vâneze animale; 

7. este interzisă cununia. Pelerinul nu poate 
să se însoare, chiar dacă a desemnat pe 
cineva să îl reprezinte, nu poate să ceară în 
căsătorie şi nici o altă persoană nu poate veni 

la el să ceară mâna fetei Iul sau a surorii lui, 
atât timp cât el este în ihram; 

8. relaţiile conjugale, după care trebuie să 
se facă baie corporală; 

9. orice atingere care poate stârni poftele; 

10. să fie trufaş, semeţ; 

De asemenea pelerinului îi este interzis să 
taie copacii, să rupă florile etc. 

îndepărtarea greşelilor 

1. Dacă cineva s-a ras, tuns, şi-a tăiat 
unghiile, şi-a acoperit capul, a îmbrăcat lucruri 
cusute, mănuşi, a folosit parfumuri, atunci 
pentru fiecare dintre acestea trebuie să 
sacrifice o oaie, iar carnea să o împartă la 
sărmanii din interiorul sanctuarului sfânt, sau 
trebuie să dea de mâncare la şase sărmani, 
fiecare dintre aceştia primind jumătate de oca 
de produse ce pot fi consumate, sau trebuie 
să ţină post trei zile consecutiv. Se alege unul 
dintre aceste trei lucruri. 

2. Dacă a întreţinut o relaţie conjugală de 
pe urma căreia trebuie să facă baie generală, 
pelerinul trebuie să jertfească o vacă sau o 
cămilă, carnea să o împartă la sărmanii din 
Mecca, iar pelerinajul i se anulează. Dacă 
relaţia are loc după tunderea părului, acest 
lucru nu îi afectează pelerinajul, putând să-l 

continue, însă pelerinul trebuie să jertfească 
un animal, carnea acestuia fiind împărţită 
săracilor din sanctuarul sfânt al Ka'abei. Acelaşi 
lucru este valabil şi pentru femei. 

3. Pelerinul care a vânat are trei variante: 

a) să sacrifice un animal, iar carnea acestuia 
să o împartă la săracii din Mecca; 

b) să evalueze valoarea vânatului, după care 
să dea la săraci echivalentul unei mese de 
mâncare; 

c) să ţină post pentru fiecare sărac o zi; 
Dacă vânatul face parte dintr-o specie rară, 

atunci pelerinul are două variante: 

a) să evalueze valoarea vânatului şi să dea 
la fiecare sărac în parte echivalentul unei mese; 

b) să ţină post pentru fiecare sărac o zi (în 
cazul în care nu are situaţie financiară); 

4. Cel ce are o relaţie platonică (sărut, 
atingeri pasionale etc), fără ca aceasta să fie 
însă urmată de o relaţie conjugală, trebuie să 
se căiască la Allah pentru fapta săvârşită, 
cerându-l iertare, să hrănească săraci sau să 
ţină post timp de trei zile, însă cel mai bine este 
să jertfească un animal, aşa cum am menţionat 
anterior. 

5. Cine a îmbrăcat ihram-u\ şi nu a putut 
ajunge la Mecca din anumite motive, însă crede 
că acest lucru va fi repede soluţionat, rămâne 
muhrim. De asemenea dacă nu poate termina 

35 



pelerinajul sau 'Umra din cauza unei boli 
apărute neaşteptat sau din cauza pierderii 
banilor pelerinul trebuie, dacă poate, să aştepte 
ca situaţia să revină la normal, iar dacă nu, să 
sacrifice un animal, să se tundă sau să se radă, 
aşa cum este menţionat în versetul: 

"împliniţi Pelerinajul şi 'Umra pentru Allah! 
Dacă sunteţi împiedicaţi [în împlinirea lor], 
aduceţi ca ofrandă ceea ce puteţi! Şi nu vă 
tundeţi capetele voastre înainte ca ofranda 
să ajungă la locul său de junghiere! Acela 
dintre voi care este bolnav sau are o durere 
la cap [şi trebuie să se tundă], acela trebuie 
să se răscumpere printr-un post sau printr-o 
pomană sau printr-o jertfă. Dacă v-aţi regăsit 
liniştea, [piedica a trecut] cine vrea să se 
bucure după 'Umra până la Pelerinaj trebuie 
să aducă o jertfă pe care o poate face uşor. 
Cel care nu are mijloace trebuie să 
postească trei zile în Pelerinaj şi încă şapte, 
după ce v-aţi întors, aşadar, zece cu toate. 
Aceasta este prescris pentru cel a cărui 
familie nu este în împrejurimile Moscheii 
Al-Haram. Şi fiţi cu frică de Allah şi să ştiţi că 
Allah este aspru în pedeapsă!" 

[Coran 2:196] 

Dacă atunci când şi-a declarat intenţia de a 

înfăptui pelerinajul, pelerinul a menţionat că 
dacă se întâmplă ceva care îl împiedică să facă 
pelerinajul (nu i se permite [să intre] sau un alt 
lucru care îl împiedică să facă pelerinajul) şi 
acel lucru se întâmplă, atunci poate ieşi din 
starea de ihram fără să mai sacrifice animale 
sau să facă celelalte lucruri. 

Ce poate face un Muhrim: 

1. poate omorî un scorpion, un şarpe, o 
cioară, un şoarece sau un câine turbat; 

2. poate face o baie; 

3. poate să îşi spele ihram-u\ dacă acesta 
s-a murdărit, iar femeile, îmbrăcămintea. 
Ihram-u\ poate chiar fi schimbat cu unul nou; 

4. poate purta ochelari de soare şi 
bineînţeles ochelari de vedere; 

5. poate purta ceas la mână; 

6. poate face transfuzie; 

7. se poate feri de arşiţa soarelui cu ajutorul 
unei umbrele, a acoperişului cortului sau a 
maşinii, poate sta chiar şi la umbra unui copac 
sau se poate folosi şi de alte lucruri, cu condiţia 
ca acestea să nu stea lipite de cap (să nu îi 
atingă capul); 

8. femeile pot să îmbrace orice fel de 
îmbrăcăminte, cu condiţia ca aceasta să 
corespundă cerinţelor islamice (să acopere tot 

corpul, în afară de faţă şi de mâini, să fie largi, 
să nu fie transparente şi să fie în culori 
decente). 

Stâlpii de bază ai pelerinajului (rukn) 

Aceştia sunt în număr de patru: 

1. ihram-u\ - este intenţia de a intra în 
"sacralitate", iar aceluia care nu menţionează 
această intenţie nu i se primeşte pelerinajul aşa 
cum a spus Profetul - Pacea şi binecuvântarea 
lui Allah fie asupra sa! "Faptele trebuie călăuzite 
de intenţii şi pentru fiecare persoană (este pus 
deoparte) ceea ce a intenţionat." 

2. poposirea la Arafat 

3. tauaf-u\ Al-lfada 

4. sa'i (perindarea între colinele Safa şi 
Marua) 

Lucruri necesare (uagib) 
ce trebuie înfăptuite de pelerin 

1 . ihram-u\ de la miqat 

2. poposirea la Arafat până la apusul 
soarelui 

3. înnoptarea la Muzdelifa 

4. înnoptarea la Mina (trei nopţi) 

5. lapidarea cu pietre 

6. tunderea sau raderea părului 

7. tauaf-u\ de adio (excepţie fac femeile care 
se află în timpul menstruaţiei) 

Cine uită să efectueze unul dintre lucrurile 
menţionate mai sus trebuie să sacrifice un 
animal. 

Stâlpii 'Umrei 



1. ihram-u\ 
sacralitate 

2. tauaf 

3. sa 7 



însoţit de intenţia de a intra în 



Lucruri necesare ce trebuie înfăptuite 
de cel ce face 'Umra 

1 . ihram-u\ (la început) 

2. tunsul sau raderea părului (la sfârşit) 
Celui care nu a împlinit unul dintre aceşti 

stâlpi nu îi va fi valabilă 'Umra până când nu va 
înfăptui acel lucru. Cine lasă unul dintre aceste 
lucruri necesare nefăcut trebuie să sacrifice un 
animal, iar cine are o relaţie conjugală înainte 
să se tundă trebuie să sacrifice o vacă sau o 
cămilă. 

Conduita pelerinului 
la intrarea în Mecca 

Odată ajuns, este preferabil ca în Mecca 
pelerinul să facă următoarele lucruri: 

1. Să se odihnească într-un loc potrivit, 
putând astfel să îşi recapete energia necesară 
şi să se cureţe înainte de tauaf. 

2. Este bine să facă o baie, aşa cum a făcut 
şi companionul Profetului, Ibn Omar- Allah fie 
mulţumit de el! El nu intra în Mecca până nu 
înnopta la Zitawa până se lumina de ziua (la 
ivirea zorilor) şi atunci se îmbăia. 

3. Este bine să se intre în Mecca printr-unul 
dintre cele mai înalte locuri, lucru relatat şi de 
soţia Profetului, A'işa -Allah fie mulţumit de ea! 

4. Odată ajuns la Moscheea Sfântă este bine 
să se păşească cu piciorul drept, spunându-se 
următoarea pomenire: 

"E'udzu billahil-'aziim ue biuegihihil-keriim ue 
sultanihil qadiim mineş şeitaanir ragiim. 
[Bismillah ues-salatu] [ues-salamu 'alaa resuuli- 
Allah] Allahummeftah Iii ebuaabe rahmetik. " 

„Caut adăpost la Allah, Cel Preamărit, Cel 
darnic şi cu împărăţia veşnică de Satana cel 
alungat! în numele lui Allah, binecuvântarea şi 
pacea fie asupra Mesagerului lui Allah! O, Allah, 

deschide-mi uşile iertării Tale! " 

La ieşirea din Moscheea Sacră, pelerinul 
trebuie să spună următoarea pomenire: 

"Bismillah ues-salatu ues-selamu 'alaa 
resuulillah, Allahumme innii es-eluke mirt 
fadlike, Allahumme 'asimnii mineş-şeitaanir- 
ragiim. " 

„în numele lui Allah, pacea şi binecuvântarea 
fie asupra Trimisului lui Allah! O, Allah, îţi cer 
din virtuţile Tale! O, Allah, ocroteşte-mă de 
Satana cel alungat. " 

Aceste pomeniri se rostesc atunci când se 
intră şi se iese din orice moschee, căci acestea 
nu sunt pomeniri speciale făcute doar pentru 
Moscheea Sacră. 

Dacă o persoană nu înfăptuieşte unul sau 
nici unul dintre aceste patru lucruri nu este nici 
un păcat şi nu îi este afectat pelerinajul. 

5. Dacă nu a putut face o îmbăiere înainte 
de a intra în Moscheea Sacră, pelerinul trebuie 
să se cureţe de impurităţile mici şi mari. 

6. Salutul Moscheii Sacre îl constituie 
tauaf-u\, iar cine doreşte să facă direct tauaf-u\ 
pentru pelerinaj sau 'Umra trebuie atunci să 
facă două ra'ka Tahiat-ul Mesgid (salutul 
moscheii). 

Abu Qatada - Allah să-l aibă în mila Sa! - a 
relatat că Trimisul lui Allah - Pacea şi 
binecuvântarea lui Allah fie asupra lui! - a zis: 
„După ce intraţi în moschee, înainte de a vă 
aşeza, faceţi două ra'ka (unităţi de rugăciune)." 

Jabir Ibn 'Abdullah - Allah să-l aibă în mila 
Sa! - a relatat: „M-am înfăţişat la Trimisul lui 
Allah - Pacea şi binecuvântarea lui Allah fie 
asupra lui! - când era în moschee. El a zis: «Să 
faci două ra'ka de rugăciune.»" 

7. Cei bolnavi pot înfăptui tauafş\ sa'i călare 
pe un animal, iar în ziua de azi acest lucru se 
poate face în cărucioare. 

Tauaf-ul (înconjurul Ka'abei) 

Când ajunge la Ka'aba, pelerinul va face 
următoarele lucruri: 

1 . Nu mai rosteşte talbiam momentul în care 
începe să facă tauaf. Indiferent dacă face Hajj 
sau 'Umra, pelerinul trebuie să efectueze 
tauaf-u\. Ajuns în dreptul Pietrei Negre de la 
Ka'aba, acesta o salută cu mâna dreaptă. 
Pelerinul poate săruta piatra dacă are această 
posibilitate, rostind „Allahu Akbar", iar dacă 
spune „Bismillah ue Allahu Akbar" este de 
asemenea bine. 

2. Pelerinul începe apoi să facă tauaf-u\ 
având Ka'aba în partea stângă, iar dacă atunci 

când începe să facă tauaf-u\ spune această 
pomenire este foarte bine: 

"Allahumme imanen bike ue tasdiqan 
bikitabike ue uefa-en bi'ahdike ue ittiba'en 
lisunneti nebiike muhammedin (salliallanu aleihi 
ue sellem)." 

"O, Allah, cu credinţa în Tine, cu convingerea 
în Cartea Ta, cu respectarea legământului şi 
cu aplicarea tradiţiei profetului Muhammed 
- Pacea şi binecuvântarea fie asupra lui! - încep 
acest tauaf." 

3. Primele trei înconjururi {tauaf) este bine 
să se facă cu paşi repezi, chiar dacă se face 
pelerinajul (Hajj) sau 'Umra, iar restul de patru 
înconjururi se efectuează cu paşi normali. 

4. în timpul tauaf-u\u\, pelerinul trebuie să 
aibă ihram-u\ trecut pe sub braţul mâinii drepte 
şi pe deasupra umărului stâng. 

5. Când se ajunge la colţul Yemeni, se face 
salutul cu mâna dreaptă, fiind bine să se spună, 
dacă este atins: „Bismillah ue Allahu Akbar". 
Dacă pelerinul nu poate să-l atingă, atunci poate 
să continue înconjurul. 

6. Este de preferat ca între colţul Yemeni şi 
Piatra Neagră să se spună: 

"Rebbena 'atina fiddunia haseneten ue 

fil-akhireti haseneten uaqina adzeben-nar." 

"Doamne, fă-ne nouă parte bună în 
această lume şi parte bună în Lumea de 
Apoi şi apără-ne pe noi de chinurile Focului!" 

[Coran 2:201] 

7. De câte ori se ajunge în dreptul Pietrei 
Negre (Hager Al-Asuad), se salută Piatra, 
îndreptându-se mâna dreaptă spre ea şi se 
spune o dată „Allahu Akbar". în timpul 
tauaf-u\u\ este bine să se spună rugăciuni şi 
pomeniri. Se pot citi şi versete din Coran, fără 
a-i deranja însă pe ceilalţi. 

8. După ce se face înconjurului Ka'abei de 
şapte ori, se îndreaptă spre Maqam Ibrahim 
(locul lui Ibrahim), unde se spune: 

"Şi am făcut Noi Casa loc de revenire 
pentru oameni şi refugiu [şi am zis]: "Ţineţi 
locul lui Avraam ca loc de rugăciune!" şi am 
încheiat cu Avraam şi Ismail legământ 
[cerându-le]: "Curăţaţi Casa Mea pentru cei 
care o înconjoară şi cei care se retrag pioşi 
în Ea şi cei care fac Rugăciunea şi se 
prosternează!"." 

[Coran 2:125] 

După aceasta, se fac două unităţi de 
rugăciune. Dacă nu are posibilitatea de a 

efectua cele două ra'ka lângă „locul Iul Ibrahim" 
atunci poate să le facă în oricare altă parte din 
interiorul moscheii, fără a-i deranja însă pe cei 
din jurul său. De asemenea pelerinul poate să 
se roage pe drumurile străbătute de oameni. 

9. Este bine ca apoi să se ducă şi să bea 
apă din fântâna Zamzam-ului şi să îşi toarne 
apă pe cap, aşa cum a făcut Profetul - Pacea 
şi binecuvântarea lui Allah fie asupra lui! 

10. Poate să se întoarcă apoi la Piatra 
Neagră şi să o salute, în cazul în care poate 
face acest lucru. 

Sa 7 (drumul) dintre colinele 
As-Safa şi Al-Marua 

1 . După ce a înfăptuit tauaf-u\ şi a făcut cele 
două raka, pelerinul trebuie să se perinde între 
colinele Safa şi Mama. Când se apropie de locul 
unde se începe Sa'i (drumul) va citi: 

„As-Safa şi Al-Marwa sunt dintre rânduielile 
lui Allah, iar cel care face pelerinajul la Casă 
sau Pelerinajul mic nu comite nici un păcat dacă 
le înconjoară. Iar acela care de bunăvoie face 
bine [să ştie că] Allah este Mulţumitor [şi] 
Atoateştiutor [Şaker, Al im]. " 

[Coran 2:158] 

După ce se recită acest verset, se spune: 

"Ebda-u bima bada-Allahu bihi." 
„încep cu ceea ce Allah a început!" (adică 
începe cu colina Safa şi termină cu Marua) 

2. După aceasta, pelerinul se va urca pe 
colina Safa, până ce va vedea Casa Sfântă şi 
va spune: 

"Allahu Akbar, AllahuAkbar, AllahuAkbar! La 
ilahe illa Allahu uahdehu la şerike leh, lehul- 
mulku ue lehul-hamdu ue hua 'ala kulli şei-in 
qadir, la ilahe illa Allah, uahdahu engeze 
u'adehu ue nasara 'abdehu ue hazemel- 
ehzabe uahdeh." 

„Allah este Cel mai Mare! Allah este Cel mai 
Mare! Allah este Cel mai Mare! Nu există altă 
divinitate în afară de Allah, Unicul, care nu are 
pe nimeni egal. A Lui este împărăţia şi Slava şi 
El este mai presus de toate Atotputernic! Nu 
există altă divinitate în afară de Allah, Unicul! 
El şi-a împlinit făgăduinţa Sa, i-a ajutat pe 
supuşii Săi şi şi-a înfrânt Singur duşmanii." 

Este de preferat ca această rugă să fie 
rostită de trei ori. în acest timp pelerinul poate 
să înalţe mâinile, spunând rugi şi pomeniri. 

3. Pelerinul coboară de pe colina As-Safa 
spre Marua, mergând normal, până la semnul 
verde, după care merge grăbit, ba chiar poate 

alerga, fără să incomodeze însă pe cineva, 
până la cel de-al doilea semn verde. Odată 
ajuns acolo, va merge cu paşi normali până va 
ajunge pe colina Marua. Aici se va îndrepta spre 
Ka'aba, spunând aceeaşi rugă ca şi pe colina 
Safa şi înălţând mâinile. 

4. La întoarcerea de pe colina Marua spre 
Safa, pelerinul va face aceleaşi lucruri, inclusiv 
mersul cu paşi repezi sau alergatul între cele 
două semne verzi. Acest drum ce se face între 
colinele Safa şi Marua este considerat un 
traseu. Pelerinul sau cel ce face 'Umra va face 
şapte trasee. în timp ce se parcurge distanţa 
dintre cele două coline se poate spune: 

"Rabbi igfir uerham inneka al a'azul-ekrem. " 
"O, Doamne, iartă şi miluieşte, căci Tu eşti 
cel Preaînalt şi Darnic." 

Este preferabil ca persoana ce face Sa'i să 
fie curată. Dacă a făcut Sa'i fără abluţiune nu 
este nimic. Chiar dacă o femeie a intrat în 
perioada menstruaţiei după înconjurul (tauaf) 
Ka'abei, îi este primit drumul parcurs între Safa 
şi Marua (Sa'i). 

După terminarea SaV-ului, bărbaţii îşi tund 
sau îşi rad părul de pe cap, iar femeile îşi 
scurtează din vârful părului atât cât se înfăşoară 
o dată pe deget. în acest fel, după ce s-a tuns 

sau ras, pelerinul poate să lepede ihram-u\ şi 
să îmbrace straie obişnuite. O dată cu acest 
lucru se ridică toate interdicţiile impuse de 
ihram. Pentru cel ce efectuează pelerinajul, 
interdicţiile sunt în continuare valabile. 

Ce face pelerinul 
în cea de-a opta zi a lunii Zul-Hijje 

1. îmbracă ihram-u\; 

2. se îmbăiază, se curăţă de murdării şi face 
aceleaşi lucruri pe care Ie-a făcut pentru a 
îmbrăca ihram-u\ la 'Umra; 

3. îşi exprimă din toată inima intenţia de a 
efectua pelerinajul, spunând: „Lebeike Hajjen", 
iar dacă este îngrijorat de un anumit pericol 
este bine să menţioneze acest lucru atunci 
când îşi declară intenţia. După ce a făcut toate 
acestea, pelerinul rosteşte continuu talbia; 

4. este bine să se îndrepte spre Mina 
înainte de apus, rostind de cât mai multe ori 
talbia; 

5. face rugăciunile de amiază, după-amiază, 
seară şi noapte, aşa cum a făcut şi Profetul 
nostru. în afară de rugăciunile de dimineaţă 
(fajr) şi de seară (magrib), celelalte rugăciuni 
se scurtează (în loc de patru ra'ka se fac două); 

6. Este de preferat ca pelerinul să înnopteze 
la Mina, asa cum a făcut si Profetul - Pacea si 

binecuvântarea lui Allah fie asupra lui! După 
ce a înnoptat, Trimisul lui Allah a făcut 
rugăciunea de dimineaţă, a stat la Mina până 
la răsăritul soarelui, apoi s-a îndreptat spre 
Arafat, rostind talbia sau „AHahu Akbar\" 

Poposirea la Arafat 

1 . Odată ajuns la Arafat, este bine să se stea 
la Moscheea Nemira până la amiază, însă nu 
este păcat dacă stă până la apus. 

2. La amiază, aşa cum se spune în „Tradiţia 
Profetului", este bine ca imamul să ţină o 
predică, prin care să îi încurajeze pe oamenii 
să înfăptuiască fapte bune şi să se teamă de 
Allah. 

3. Cine nu a făcut rugăciunea de amiază şi 
de după-amiază împreună cu imamul poate să 
le facă împreună cu un alt grup care se roagă, 
însă să nu se uite că aceste două rugăciuni se 
fac împreună. 

4. Pelerinul va rămâne apoi în perimetrul 
zonei Arafat şi nu în afara acesteia, iar muntele 
Rahma este bine să fie între el şi Qibla, iar dacă 
nu reuşeşte se îndreaptă spre munte. 

5. Este bine ca în timpul şederii la Arafat 
pelerinul să-L pomenească pe Allah, să facă 
rugăciuni, ridicând mâinile, până la apusul 
soarelui. Una dintre pomenirile spuse de Profet 

- Pacea şi binecuvântarea lui Allah fie asupra 
lui! - şi cea mai plăcută este aceasta: 

„La ilahe illa allahu, uahdehu, la şerike lehu, 
lehul-mulku ue lehul-hamdu ue hua 'ala kulli 
şei-in qadir." 

„Nu există altă divinitate în afară de Allah, 
Unicul, care nu are pe nimeni asociat. A Lui 
este împărăţia şi a Lui este mulţumirea şi El 
este peste toate Atotputernic." 

6. După ce soarele apune, se pleacă spre 
Muzdalifa în linişte, rostind talbia. 

înnoptarea la Muzdalifa 

1 . Odată ajuns, pelerinul va face rugăciunea 
de seară (Magrib) şi rugăciunea de noapte (va 
face însă doar două ra'ka în loc de patru). Se 
va face chemarea la rugăciune (azan) o 
singură dată, iar chemarea de începere a 
rugăciunii (iqama) se va face la fiecare 
rugăciune în parte. Dacă din anumite motive 
nu poate ajunge la Muzdalifa până la miezul 
nopţii, pelerinul poate face oriunde altundeva 
rugăciunea. 

2. Este bine să se meargă la culcare 
devreme pentru ca a doua zi să se poată 
efectua celelalte ritualuri ale pelerinajului. 

3. Cei slabi, femeile şi copiii pot părăsi 
Muzdalifa după miezul nopţii şi dispariţia lunii. 

4. Se face rugăciunea de dimineaţă 
devreme, după care, îndreptat spre Qibla, 
pelerinul se roagă la Allah şi continuă astfel 
până la ivirea zorilor. 

5. După ce se ivesc zorii, pelerinul pleacă 
de la Muzdalifa, îndreptându-se spre Mina. în 
drum spre Mina se strâng şapte pietricele. 

6. în drum spre Mina este bine ca pelerinul 
să spună talbia şi, dacă poate, să meargă mai 
repede când ajunge în locul Mahsir 
(n.t. denumirea unei văi situată între Muzdalifa 
şi Mina). 

7. Poposirea la Arafat nu se termină decât a 
doua zi dimineaţa, după ce a răsărit soarele 
(în ziua în care se sacrifică animale - ziua Nahr). 

8. Dacă soarele a răsărit în ziua Nahr, iar 
pelerinul nu s-a aflat la Arafat, el a pierdut 
pelerinajul, însă dacă a condiţionat la intenţie 
acest lucru, atunci pelerinajul e primit. Dacă 
nu a pus această condiţie, atunci el face 'umra 
(adică face tauaf, sa'i şi îşi taie părul). în anul 
următor el trebuie să facă din nou pelerinajul. 

Ce face pelerinul în ziua An-Nahr 

(zilele 10, 11, 12 ale lunii Zul-Hijje 

când se aduce jertfă) 

1 . Când se ajunge la Jamrat al-'Aqaba (locul 
unde se face lapidarea Satanei) nu se mai 
rosteşte talbia. Este preferabil ca Mina să se 
afle în stânga pelerinului, iar Ka'aba în dreapta 
sa, după care se aruncă cu pietre. La fiecare 
aruncare se spune: „AHahu AkbaA" 

2. După ce se termină de lapidat (aruncat 
cu pietre), se sacrifică un animal. Acest lucru îl 
fac în special pelerinii Qiran sau Mutematti', aşa 
cum este menţionat în Coran: 

"împliniţi Pelerinajul şi 'Umra pentru Allah! 
Dacă sunteţi împiedicaţi [în împlinirea lor], 
aduceţi ca ofrandă ceea ce puteţi! Şi nu vă 
tundeţi capetele voastre înainte ca ofranda să 
ajungă la locul său de j unghie re! Acela dintre 
voi care este bolnav sau are o durere la cap [şi 
trebuie să se tundă], acela trebuie să se 
răscumpere printr-un post sau printr-o pomană 
sau printr-o jertfă. Dacă v-aţi regăsit liniştea, 
[piedica a trecut] cine vrea să se bucure după 
'Umra până la Pelerinaj trebuie să aducă o jertfă 
pe care o poate face uşor. Cel care nu are 
mijloace trebuie să postească trei zile în 

Pelerinaj şi încă şapte, după ce v-aţi întors, 
aşadar, zece cu toate. Aceasta este prescris 
pentru cel a cărui familie nu este în 
împrejurimile Moscheii Al-Haram. Şi fiţi cu frică 
de Allah şi să ştiţi că Allah este aspru în 
pedeapsă!" 

[Coran 2:196] 

Când se sacrifică animalul este bine să se 
spună: 

„Bismillahi ua Allahu akbar [Allahumme 
minke ue lekj Allahumme taqabbel minnii" 

„în numele lui Allah şi Allah este Cel mai 
Mare! O, Allah, [acesta] este de la Tine şi pentru 
Tine! O, Allah, acceptă aceasta de la mine!" 

Este bine ca animalul ce trebuie sacrificat 
să fie îndreptat spre Qibla, aşezat pe partea 
stângă. Pelerinul poate consuma din carnea 
animalului şi să o împartă săracilor, aşa cum 
reiese din acest verset: 

"Pentru a vedea unele avantaje ale lor şi 
pentru a pomeni numele lui Allah în zile 
hotărâte asupra vitelor cu care El i-a 
înzestrat. "Mâncaţi din ele şi daţi să 
mănânce şi celui nefericit şi sărac"!" 

[Coran 22:28] 

3. După ce a sacrificat animalul, pelerinul 
poate să-şi radă părul sau să-l scurteze. Este 
însă mai bine să-şi radă părul, deoarece 
Profetul - Pacea şi binecuvântarea lui Allah fie 
asupra lui! - s-a rugat, cerând milă şi iertare 
de trei ori pentru cei care şi-au ras părul şi s-a 
rugat numai o dată pentru cei care şi-au scurtat 
părul. Femeia însă trebuie să-şi scurteze din 
păr numai atât cât se înfăşoară o dată pe deget. 
După aceasta, toate interdicţiile impuse de 
ihram se ridică (poate îmbrăca straie obişnuite, 
poate să se parfumeze), excepţie face însă 
relaţia conjugală. 

4. Pelerinul se îndreaptă apoi spre Mecca, 
unde va face tauaf-u\. Acest înconjur (tauaf) 
este numit Tauaf-u\ Ifada sau Tauaf-u\ Ziara şi 
este unul dintre stâlpii pelerinajului, aşa cum 
se spune şi în versetul următor: 

"Apoi să pună capăt celor ce le-au fost 
oprite lor, să-şi împlinească legămintele lor 
şi să înconjoare Casa cea străveche. " 

[Coran 22:29] 

Acest tauaf este unul obişnuit, nu se cere 
să se grăbească la primele trei înconjururi ale 
Ka'abei şi nici nu este nevoie ca ihram-u\ să fie 
trecut pe deasupra umărului stâng şi pe sub 
braţul drept. Apoi se vor face două ra'ka la 

Makam Ibrahim („Locul lui Avraam"). Este bine 
ca după aceea să se bea din apa Zamzam- 
ului, aşa cum a făcut şi Profetul - Pacea şi 
binecuvântarea lui Allah fie asupra lui! Dacă este 
pelerin Mutematti', atunci va face Sa'i, 
deoarece primul Sa'i a fost făcut pentru 'Umra, 
pe când pelerinul Qiran şi cel Ifrad nu sunt 
obligaţi să facă Sa'i după tauaf. 

Celui ce face tauaf (precum şi celui ce avea 
de efectuat Sa 7 şi l-a efectuat) îi sunt ridicate 
toate interdicţiile, inclusiv cea care priveşte 
relaţia conjugală. Este bine ca pelerinul să îşi 
orânduiască aceste acţiuni în felul următor: 

a) lapidarea; 

b) sacrificarea unui animal; 

c) rasul capului sau scurtarea părului; 

d) tauaf-u\ Ifada, iar cei ce trebuie să facă 
Sa'i, să-l facă; 

Nu este însă păcat dacă s-a efectuat unul 
dintre aceste lucruri într-o altă ordine. 

Ce face pelerinul în zilele următoare 

1 . pelerinul revine la Mina în nopţile de 11 şi 
12 ale lunii Zul-Hijje. înnoptarea este 
obligatorie, excepţie fac cei care asigură apa 
şi îngrijitorii. 

a) începe lapidarea cea mică (Jamrat-ul Ula) 
unde se va arunca cu şapte pietricele, la fiecare 

aruncare spunându-se „Allahu Akbar", având 
grijă ca fiecare piatră să cadă în bazinul special 
amenajat, orice piatră aruncată în afara 
acestuia nu se ia în considerare. După aceasta, 
pelerinul va înainta până va ajunge într-un loc 
mai ferit de aglomeraţie, apoi se va îndrepta 
spre Qibla pentru a spune o rugă (du'a), fără 
a-i deranja însă pe ceilalţi. 

b) se face apoi lapidarea mijlocie (Jamrat- 
ul Usta) tot cu şapte pietricele, spunându-se la 
fiecare aruncare: „Allahu Akbar\" , după care se 
îndreaptă în stânga Jamraf-ului Usta, 
orientându-se spre Qibla, unde de asemenea 
se va rosti o rugăciune. 

c) la fel se va proceda şi la lapidarea cea 
mare (Jamrat-ul 'Aqaba), după care se pleacă, 
fără a fi nevoie să se spună o rugă (du'a). 

2. dacă pelerinul Mutamatti' sau Qiran nu a 
putut sacrifica un animal, va trebui atunci să 
ţină post trei zile în timpul pelerinajului, iar când 
va ajunge la locuinţa sa va posti încă şapte zile. 

3. Cine nu poate lapida (femeile, bătrânii, 
copiii) poate desemna pe cineva să facă acest 
lucru în locul lui, pe când cei care pot să facă 
lucrul acesta nu au voie să desemneze pe 
nimeni în locul lor. 

4. Este bine ca lapidarea să fie efectuată 
înainte de apusul soarelui. Lapidarea în timpul 
nopţii a fost totuşi permisă de unii teologi 

musulmani. 

5. Dacă în cea de-a douăsprezecea zi 
soarele a apus şi pelerinul încă nu a părăsit 
Mina, atunci va face în ziua următoare 
lapidarea, aşa cum a fost făcută în ziua a 
unsprezecea, însă cei care s-au pregătit pentru 
a părăsi Mina, dar din cauza aglomeraţiei nu 
au putut face acest lucru şi apusul soarelui i-a 
găsit acolo, nu sunt obligaţi să mai rămână o 
zi. 

6. După ce face lapidarea în cea de-a 
douăsprezecea zi, pelerinul poate să facă 
tauaf-u\ de adio (Al-Wada) şi să plece spre ţara 
sa sau, dacă doreşte, poate înnopta încă o zi 
acolo, aşa cum stă scris în Coran: 

"Pomeniţi-L pe Allah în câteva zile 
statornicite! Cel care se grăbeşte [să facă 
aceasta] în două zile nu păcătuieşte, iar cel care 
va poposi încă şi mai mult, tot nu păcătuieşte, 
dacă este cu frică. Şi fiţi cu frică de Allah şi să 
ştiţi că la El vă veţi aduna!" 

[Coran 2:203] 

Tauaf-ul de adio 
(Tauaf-ul Al-Wada) 

Dacă vrea să părăsească Mecca, pelerinul 
nu trebuie să plece până nu va face tauaf-u\ 

de adio, excepţie fac femeile care sunt în 
perioada de menstruaţie sau lăuzie, care nu 
pot să efectueze tauaf-u\ de adio. 

Cum se face Tauaf-ul de adio 

Se face înconjurul Ka'abei de şapte ori, după 
care se fac două ra'ka la Makam Ibrahim, apoi 
se părăseşte moscheea, spunându-se 
rugăciunea de ieşire din moschee; şi fiecare 
pleacă spre ţara natală. 

Vizita făcută la 
Moscheea Profetului din Medina 

1. Este bine să se viziteze moscheea 
Profetului - Pacea şi binecuvântarea lui Allah 
fie asupra lui! - oricând şi la orice oră, însă acest 
lucru nu face parte din ritualul de pelerinaj. Se 
pot vizita mormântul Profetului, mormintele 
companionilor lui şi să nu uităm în ultimul rând 
că o rugăciune în Moscheea Profetului 
echivalează cu o mie de rugăciuni făcute în alte 
moschei, excepţie face numai Moscheea 
Al-Haram, care are aceeaşi valoare. 

2. Pelerinul trebuie să păşească în interiorul 
moscheii cu piciorul drept, rostind următoarea 
rugă ce este rostită la intrarea în orice 
moschee: 

"E'udzu billahil-'aziim ua biuegihihil-keriim ue 
sultanihil qadiim mineş şeitaanir ragiim. 
[Bismillah ues-salatu] [ues-salamu 'alaa resuuli- 
Allah] Allahummeftah Iii ebuaabe rahmetik. " 

"Caut adăpost la Allah, Cel Preamărit, Cel 
dornic şi cu împărăţia veşnică de Satana cel 
alungat! în numele lui Allah, binecuvântarea şi 
pacea fie asupra Mesagerului lui Allah! O, Allah, 
deschide-mi uşile iertării Tale!" 

3. Se fac două unităţi de rugăciune 
Tahiat-u\ Mesgid (salutul moscheii) şi este bine 
să se facă în Rauda Aş-Şerife, loc situat între 
amvon şi camera Profetului - Pacea şi 
binecuvântarea lui Allah fie asupra lui! -, pe când 
rugăciunile obligatorii trebuie efectuate în primul 
rând din moschee, dacă se poate. 

4. După efectuarea celor două unităţi de 
rugăciune, se recomandă vizitarea mormântului 
Profetului. Pelerinul se va opri în faţa lui cu 
respect, fără să ridice vocea, după care îl va 
saluta pe Profet, rostind: 

"Essalamu' Aleika Aiuha-nabii ua 
rahmatullahi ue barakatuhu. Allahumme salli 
'ala Muhammedin ue 'ala aali Muhammedin 
kema salleite 'ala Ibrahime ue 'ala aali 
Ibrahiime, inneke hamiidun megiid. Allahume 
barik 'ala Muhammedin ue 'ala aali 

Muhammedin kema barekte 'ala Ibrahiime ue 
'ala aali Ibrahime, 'inneke hamiidun megiid." 

„O, Profetule, pacea, milostenia şi 
binecuvântarea lui Allah fie asupra ta! O, Allah, 
trimite slava Ta asupra lui Muhammed şi asupra 
urmaşilor lui Muhammed, aşa cum ai trimis 
slava Ta asupra lui Avraam şi asupra urmaşilor 
lui Avraam. Cu adevărat, Tu eşti plin de slavă 
şi măreţie. O, Allah, trimite binecuvântarea Ta 
asupra lui Muhammed şi asupra urmaşilor lui 
Muhammed, aşa cum ai trimis binecuvântări 
asupra lui Avraam şi asupra urmaşilor lui 
Avraam. Cu adevărat, Tu eşti plin de slavă şi 
măreţie!" 

Pelerinul îl poate saluta pe Profet - Pacea şi 
binecuvântarea lui Allah fie asupra lui! - şi în 
acest fel: 

"Essalamu aleika ia resul Allah ue 
rahmatullahi ue barakatuhu!" 

„Pacea fie asupra ta, o Trimis al lui Allah, 
precum şi milostenia şi binecuvântarea lui Allah! 

5. După ce face toate acestea, pelerinul se 
retrage în partea dreaptă şi îl salută pe Abu 
Bakr - Allah fie mulţumit de el! -, înălţând o 
rugăciune pentru el. Unul dintre tovarăşii 
Profetului, Ibn Omar - Allah fie mulţumit de 

el! -, îl saluta pe Profet - Pacea şi 
binecuvântarea lui Allah fie asupra lui! - şi pe 
Abu Bakr astfel: „Pacea fie cu tine, o, Trimis al 
lui Allah! Pacea fie cu tine, o, Abu Bakr!" 

Apoi pelerinul va pleca, deoarece nu este 
permis ca o persoană să încerce să se apropie 
de Allah prin atingerea mormântului, a camerei, 
să facă înconjurului ei, fără a-l cere direct lui 
Allah să-l ajute în anumite lucruri, deoarece 
Unicul căruia trebuie să-l aducem slavă şi să 
ne rugăm este Allah. 

Femeia nu vizitează mormântul Profetului 
- Pacea şi binecuvântarea lui Allah fie asupra 
lui! - şi nici alte morminte, în schimb poate vizita 
moscheea şi îl poate saluta pe Profet, indiferent 
unde s-ar afla. 

6. De asemenea este bine ca în timpul vizitei 
la Medina, vizitatorul să se ducă la Moscheea 
Quba şi să facă două ra'ka. într-o relatare, 
Profetul spune: „Cine s-a purificat (a făcut 
abluţiunea) în casa sa, apoi a venit la moscheea 
Quba şi a făcut două ra'ka, are aceeaşi răsplată 
ca şi când ar fi efectuat Vmra." 

7. în Sunna se spune ca bărbaţii să viziteze 
Qubur Al-Baqia (cimitirul Medinei), mormintele 
martirilor şi mormântul lui Hamza - Allah fie 
mulţumit de el! - şi să se rostească următoarea 
rugă: 

„Es-selamu 'aleikum ehled-diari minel-mu- 
uminine uel-muslimine ue inna inşa-Allahu 
bikum lahiqune [ue ierhamullahul- 
musteqdimine minna uel-muste-khirine] neselu 
Allaha lena ue lekumul-'afie." 

„Pacea să fie asupra voastră, o, voi cei din 
morminte, asupra credincioşilor şi asupra 
tuturor musulmanilor. Şi noi, cu voia lui Allah, 
vă vom urma. Allah să-i ierte pe înaintaşii noştri 
şi pe cei amânaţi şi vom cere lui Allah bunăstare 
atât pentru noi, cât şi pentru voi." 

Scurt istoric al Pietrei Negre 
(Hager Al-Asuad) 

Se relatează că, pe vremea când construia 
Ka'aba, profeţii lAvraam l-ar fi trimis pe fiul său, 
Ismail, să caute o piatră de mărimea celei 
existente acum. Acesta, după ce a căutat prin 
împrejurimi, a hotărât să se întoarcă. Pe drum 
l-a văzut însă pe îngerul Gavriil care aducea 
piatra aceasta. într-o altă relatare se spune că 
Adam ar fi coborât cu ea din Rai în India, de 
unde mai apoi a cărat-o în locul revelat de Allah 
şi a lăsat-o acolo pentru a-i fi semn lui Avraam. 
Se spune că piatra ar fi fost albă la început, 
însă păcatele oamenilor ar fi înnegrit-o, de unde 
i se trage şi numele. Profetul Muhammed 
-Allah să-l binecuvânteze şi să-l miluiască! - 
a vorbit cu această piatră astfel: „Ştiu cu 
siguranţă că eşti o piatră care nici nu foloseşte, 
nici nu face rău." Cu toate acestea însă, a 
sărutat-o. La rândul său, companionul 
Profetului, Abu Bakr, a spus: „Eşti o piatră ce 
nu face nici rău, nici bine şi de nu l-aş fi văzut 
pe Profet că te-a sărutat nu te-aş fi sărutat nici 
eu." 

Scurt istoric al Ka'abei 

într-o relatare se spune că primul care a 
clădit-o şi a pus primele pietre de temelie este 
îngerul Gavriil care a primit porunca de a ridica 
o casă de adorare pe pământ precum Beit-ul 
Ma'mur (Casa trainică) din cer. 

Când a fost coborât primul om şi primul 
profet, Adam, i s-a poruncit şi acestuia să ridice 
Ka'aba pe vechile temelii. Mult mai apoi aceeaşi 
poruncă i-a fost dată şi profetului Avraam. 

De atunci până la apariţia islamului au 
avut-o în custodie triburile: Amalika, Giurhun, 
Kussei şi Quraiş. în toată această perioadă, de 
câte ori se întâmpla să cadă din diferite motive, 
era imediat reparată. Măreţia, importanţa şi 
dragostea pe care o simţim pentru Ka'aba nu 
se aseamănă cu cea a acelora care se roagă 
la icoane, statuete sau idoli, deoarece 
musulmanii nu preamăresc stâlpii, pietrele sau 
lăcaşul în sine, ci faptul că aceasta a fost 
construită de profeţi în urma unei porunci divine 
şi însuşi Allah a ales-o pentru ca oamenii să se 
îndrepte spre ea în timpul rugăciunilor. 

Termenii folosiţi anterior şi semnificaţia 

Hajj - pelerinajul cel mare la Mecca ce are 
loc între zilele de 8-12 ale lunii Zul-Hijje (luna a 
douăsprezecea a anului islamic); 

'Umra- pelerinajul cel mic, care poate avea 
loc oricând, în afara zilelor în care are loc 
pelerinajul cel mare; 

Mikat - locul unde se face ihram-u\ în 
vederea efectuării pelerinajului; 

Ihram - două bucăţi de material: una dintre 
acestea se înveleşte în jurul brâului, iar cu 
cealaltă se acoperă trupul, fără a se a acoperi 
însă şi capul (este numai pentru bărbaţi); 

Qibla - direcţia spre care se îndreaptă 
musulmanii în timpul rugăciunilor; 

Hager Al-Asuad - Piatra Neagră; 

Makam Ibrahim - locul unde se văd urmele 
paşilor profetului Ibrahim (Avraam); 

Mina - un oraş situat la 6,5 km est de 
Mecca. înseamnă „a cere", „a dori". S-a pus 
numele acesta deoarece acolo a dorit Ibrahim 
să-şi împlinească promisiunea faţă de Allah, şi 
anume aceea de a-l jertfi pe fiul său, Ismail; 

Arafat - un teren întins situat la 21 ,367 km 
est de Mecca. Aici vin toţi cei care doresc să 
împlinească pelerinajul în acel an. Tot acolo 
este si muntele Rahme, care în acea zi devine 

locul cu cel mai mare număr de oameni pe 
metru pătrat. Este locul unde pelerinii îşi plâng 
păcatele şi cer iertarea lui Allah, fiind de 
asemenea şi locul şi timpul în care Allah iartă 
toate păcatele; 

Zul-Helife - locul de graniţă pentru pelerinaj 
al celor ce vin dinspre Medina şi care se 
numeşte astăzi Abar-Ali. Este situat la 10,194 
km de Mecca. 

